Komisijos sprendimas
1999 m. liepos 14 d.
iš dalies keičiantis Sprendimą 97/427/EB, nustatantį ypatingus gyvų dvigeldžių moliuskų, dygiaodžių, gaubtagyvių ir jūrinių pilvakojų, kurių kilmės šalis - Australija, importo reikalavimus
(pranešta dokumentu Nr. C(1999) 2064)
(tekstas svarbus EEE)
(1999/531/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/492/EEB, nustatančią gyvų dvigeldžių moliuskų auginimo ir jų pateikimo į rinką veterinarijos reikalavimus [1], su paskutiniais pakeitimais, padarytais Direktyva 97/79/EB [2], ypač į jos 9 straipsnį,
(1) kadangi 1997 m. birželio 25 d. Komisijos sprendimo 97/427/EB, nustatančio ypatingus gyvų dvigeldžių moliuskų, dygiaodžių, gaubtagyvių ir jūrinių pilvakojų, kurių kilmės šalis - Australija, importo reikalavimus [3], 1 straipsnyje nurodyta, kad Pirminių pramonės šakų ir energijos departamento Australijos karantino ir inspekcijos tarnyba (AKIT) - tai kompetentinga Australijos institucija, kuri patikrina ir patvirtina, kad žuvininkystės ir akvakultūros produktai atitinka Direktyvos 91/492/EEB reikalavimus;
(2) kadangi restruktūrizavus Australijos administraciją veterinarijos sertifikatus žuvininkystės produktams išduodanti kompetentinga institucija (AKIT) persikėlė iš Pirminių pramonės šakų ir energijos departamento į Žemės ūkio, žuvininkystės ir miškininkystės departamentą, ir ši nauja institucija yra pajėgi veiksmingai tikrinti, kaip taikomi galiojantys įstatymai; kadangi dėl to reikia iš dalies pakeisti Sprendime 97/427/EB nurodytos kompetentingos institucijos paskyrimą;
(3) kadangi tinkama suderinti Sprendimo 97/427/EB pavadinimo formuluotę su šio sprendimo straipsnių formuluotėmis, o ypač patikslinti, kad šis sprendimas nustato sušaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų, kurių kilmės šalis Australija, importo sąlygas;
(4) kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 97/427/EB iš dalies pakeičiamas taip:
1) pavadinimas pakeičiamas taip:
"1997 m. birželio 25 d. Komisijos sprendimas, nustatantis ypatingus dvigeldžių moliuskų, dygiaodžių, gaubtagyvių ir jūrinių pilvakojų, kurių kilmės šalis - Australija, importo reikalavimus"
;
2) 1 straipsnis pakeičiamas taip:
"1 straipsnis
"Žemės ūkio, žuvininkystės ir miškininkystės departamento Australijos karantino ir inspekcijos tarnyba (AKIT)"; - tai kompetentinga Australijos institucija, kuri patikrina ir patvirtina, kad dvigeldžiai moliuskai, dygiaodžiai, gaubtagyviai ir pilvakojai atitinka Direktyvos 91/492/EEB reikalavimus";
3) 2 straipsnis pakeičiamas taip:
"2 straipsnis
Dvigeldžiai moliuskai, dygiaodžiai, gaubtagyviai ir jūriniai pilvakojai, kurių kilmės šalis - Australija ir kurie skirti maistui, turi būti iš šio sprendimo priede nurodytų patvirtintų augimviečių."
2 straipsnis
Šis sprendimas skirtas valstybėms narėms.
Priimta Briuselyje, 1999 m. liepos 14 d.